Әл Фараби атындағы қазақ ұлттық университеті

ФИЛОСОФИя және саясаттану факультеті

Жалпы және қолданбалы психология КАФЕДРАсы

**СЕМИНАР сабақтарына арналған әдістемелік нұсқаулар**

Психология

«Қоршаған ортаны қорғау және өмір тіршілігінің қауіпсіздігі», «Туризм», «Геодезия және картография» «Геоинформатика», «География», «Мейрамхана ісі және қонақ үй бизнесі», «Табиғи – техногендік қаіуп – қатерлер»

Кредит саны – 2.

Алматы, 2022

**ПСИХОЛОГИЯ ПӘНІ БОЙЫНША СЕМИНАР ТАПСЫРМАЛАРЫ**

***Семинар сабақтарына әдістемелік нұсқаулар***

1. Семинарлық сабақтың құрамына сабақтың тақырыбын түсінудегі түрлі бағыттарды айқындайтын студенттердің жауаптары, жауаптарды талқылау, алынған ақпараттарды жалпылау енеді. Әр жауапқа 5-7 минут уақыт беріледі. Жауап берушінің міндеті: белгілі-бір автордың мәселені қалай түсінетіндігін ұсыну, басқа авторлармен және дәрістерде берілген материалмен салыстырғанда автор позициясының ерекшелігін атап көрсету, ұсынылған көзқарасқа өз қатынасын білдіру. Жауап беру кезінде студенттер негізгі және айрықша маңызды сәттерді өз дәптерлеріне тіркеп отырады. Жауап аяқталғаннан кейін студенттер жауап берушіге нақтылаушы сұрақтар қояды, онымен пікір-таласқа түседі (10 минут). Сонымен, семинар сабағында студенттер 4 баяндаманы тыңдап, талқылайды.

2. Семинар сабағын пікір-талас формасында өткізуге болады, онда бүкіл топ бірнеше кішігірім топтарға бөлінеді, олардың әрқайсысы өз тапсырмасын алады. Әр кішігірім топ 30 минут бойы өз бетінше жұмыс жасайды, одан кейін олардың барлығы жауап береді, барлық жауаптардың негізінде жалпы қорытынды қалыптасады. Бұл жерде әр топ сұрақтарды нақтылауға, өз курстастарының жауаптарын талқылап, сынға алуға құқылы. Семинар сабақтарына баяндама дайындау.

3. Семинар сабағын баяндамаларды қорғау формасында өткізуге болады. Баяндаманың тақырыбы семинарға дейін таңдап алынады және оқытушымен келісіледі. Студент өз тақырыбын ұсына алады, егер ол семинарда қарастырылып жүрген мәселеге сәйкес болса, онда баяндама жасауға рұқсат беріледі. Баяндама бірнеше кітаптар бойынша дайындалады. Топта баяндамаға берілетін уақыт - 7-10 минут. Баяндама жасау кезінде тезистерді пайдалануға болады, бірақ мәтінді толық оқып шығудың қажеті жоқ. Баяндама аудитория көрсеткен қызығушылық дәрежесі бойынша және туындаған сұрақтар мен хабарламалардың саны бойынша бағаланады (максимум 10 балл).

4. «Психология» пәні бойынша семинар сабақтарын өткізуде оқытудың практикалық және белсенді әдістерін пайдалануға болады (жұппен жұмыс жасау, демонстрация, оқыту тренингі).

|  |  |  |  |
| --- | --- | --- | --- |
| **Оқу курсы мазмұнына сәйкес семинар тапсырмалары:** | | | |
| Апта / күні | Тақырыптар атауы (дәрістер, практикалық сабақтар, СӨЖ) | Сағат саны | Максималды балл | |
| 1 | 2 | 3 | 5 | |
| 1 | Жетістікке жету және сәтсіздіктен қашу мотивациясы. Стресстің даму кезеңдері. Стресстің белгілері. Стресске жауап берудің жеке стилдері | 1 | 10 | |
| 2 | Құндылықтарға бағдарлану психологиясы және құндылықтар тұлғаның маңызды психологиялық ресурсы ретінде. Мінез-құлық және нұсқаулар. | 1 | 10 | |
| 3 | Психикалық және психологиялық денсаулықтың арақатынасы. Салауатты өмір салты тұлғаның жетістікке жету негізі ретінде |  | 10 | |
| 4 | Тұлғаралық қарым-қатынас психологиясы және өзара түсінісу механизмдері | 1 | 10 | |
| 5 | Коммуникацияның жас ерекшеліктері, әлеуметтік-мәдени және гендерлік ерекшеліктері | 1 | 10 | |

**Дәріскер Г.Н. Борбасова**